У Гродзенскім універсітэце ўпершыню маштабна адзначылі свята ў мінулым годзе па ініцыятыве зямляцтваў замежных студэнтаў. Тады ўдзел у ім прынялі прадстаўнікі пяці ўстаноў. У гэтым годзе спіс пашырыўся, як і праграма фестывалю. Наўруз адзначалі студэнты ГрДУ, Беларускага дзяржаўнага ўніверсітэта, Беларускага дзяржаўнага ўніверсітэта фізічнай культуры, Беларускага дзяржаўнага педагагічнага ўніверсітэта імя Максіма Танка, Гродзенскага філіяла “БІП — Інстытут правазнаўства”, Віцебскага філіяла Міжнароднага ўніверсітэта “МІТСО”, гродзенскіх медыцынскага і аграрнага ўніверсітэтаў, Палескага дзяржаўнага ўніверсітэта.